**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO FONDO IR SOCIALINIO BŪSTO SĄRAŠŲ PATVIRTINIMO“**

**1. Sprendimo projekto esmė, tikslai ir uždaviniai** – vykdyti Lietuvos Respublikos parmos būstui įsigyti ar išsinuomoti įstatyme savivaldybių taryboms numatytą pareigą tvirtinti savivaldybės būsto fondo ir socialinio būsto, kaip savivaldybės būsto fondo dalies, sąrašus.

**2. Projekto rengimo priežastys ir kuo remiantis parengtas sprendimo projektas.**

Įgyvendinant Paramos būstui įsigyti ar išsinuomoti įstatymą (toliau – Įstatymas) Klaipėdos miesto savivaldybės tarybai teikiami tvirtinti patikslinti 2017 m. sausio 1 dienai Savivaldybės būsto fondo ir socialinio būsto, kaip savivaldybės būsto fondo dalies sąrašai.

Per kalendorinius 2016 metus Įstatymo nustatyta tvarka nuomininkams buvo parduoti 36 savivaldybės būstai (1349,34 kv. m naudingo ploto), viešuosiuose aukcionuose parduota 10 netinkamų naudoti pagal tiesioginę paskirtį savivaldybės būstų (325,46 Kv. m naudingo ploto). Koreguojant Savivaldybės būsto fondo sąrašą šiuo metu šie 46 asmenims nuosavybės teise priklausantys butai iš jo išbraukti. Taip pat, vadovaujantis patikslintais kadastriniais duomenimis, pakeistas Savivaldybės būstų Taikos pr. 107-60, Minijos g. 129-57 ir Pievų Tako g. 9-3 naudingasis plotas. Į sąrašą įtrauktas anksčiau praleistas savivaldybės būstas Nemuno g. 133-8.

Šiuo sprendimo projektu tvirtinamas ir Savivaldybės socialinio būsto, kaip savivaldybės būsto fondo dalies sąrašas, iš jo išbraukiant 3 socialinius būstus ir įrašant 6 savivaldybės būstus, kurių nuomos sąlygos yra pakeistos Klaipėdos miesto savivaldybės tarybos 2016 metų rugsėjo, lapkričio ir gruodžio posėdžiuose priimtais sprendimais. Taip pat į sąrašą yra įrašyti 5 suremontuoti tinkami apgyvendinti savivaldybės būstai, anksčiau nuomoti savivaldybės būsto nuomos sąlygomis.

**3. Kokių rezultatų laukiama.**

Bus įvykdyta Parmos būstui įsigyti ar išsinuomoti įstatyme savivaldybių taryboms numatyta prievolė tvirtinti savivaldybės būsto fondo ir socialinio būsto, kaip savivaldybės būsto fondo dalies, sąrašus. Atlikus sąrašų koregavimą jie, atsižvelgiant į per 2016 metus įvykusius pokyčius, atitiks realią padėtį 2017 m. sausio 1 d. būklei. Tuo pačiu bus sudarytos prielaidos išnuomoti tuščius tinkamus apgyvendinimui butus sąrašuose įrašytiems, eilės sulaukusiems asmenims ir šeimoms.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

**PRIDEDAMA.** 1. Savivaldybės būsto fondo sąrašo lyginamasis variantas, 35 lapai;

2. Savivaldybės socialinio būsto, kaip savivaldybės būsto fondo dalies, sąrašo lyginamasis variantas, 10 lapų.

Socialinio būsto skyriaus vedėja Danguolė Netikšienė